open-index/open-wikipedia-markdown huggingface dataset:
Grand Union-kanalen

**Grand Union-kanalen** (**Grand Union Canal**) er en kunstig kanal og en del av kanalsystemet i Storbritannia. Den er 220&nbsp;km lang, og har 166 sluser. Den har armer som strekker seg til blant annet Leicester, Slough, Aylesbury, Wendover og Northampton.

Grand Union var også det opprinnelige navnet for den delen som nå er en del av Leicester-linjen av den moderne Grand Union: sistnevnte er nå generelt referert til som Old Grand Union for å unngå tvetydighet.

Kanalen forbinder de to største byene i England, London og Birmingham. Den ble anlagt for å gi en mer direkte rute for varetransport mellom de to byene, som tidligere måtte gjøres over Themsen og Oxfordkanalen. Den ble konstruert ved at man knyttet sammen flere eksisterende kanaler: *Grand Junction*, *Warwick og Napton* og *Warwick og Birmingham*. Det er også flere grener, til bl.a. Leicester, Slough, Aylesbury, Wendover og Northampton.

Hovedseksjonen, mellom Brentford og Braunston, er den tidligere Grand Junction-kanalen. Den ble anlagt som en bred kanal, hvilket betyr at to smale lektere kan komme gjennom slusene samtidig, og at slusene kan ta imot brede lektere.

Resten av strekningen til Birmingham ble anlagt som en smal kanal, slik at de største lekterne ikke kommer videre, og bare én smal lekter kommer gjennom slusene av gangen. Fordi det var ønske om å få gjennom flere lektere, og å bruke brede lektere, ble det meste av den utvidet i 1930-årene. 
 
De tre seksjonene mellom Norton Junction og elven Trent, kalt *Leicester-linjen*, er av varierende bredde. Fra Norton til Foxton er hele ruten en smal kanal, og fra nedenfor Foxton til Leicester en bred kanal. Fra Leicester til Trent brukes elven Soar, med brede sluser.

## Bilder

Fil:Brentford sculpture 1393.JPG|Skulptur ved Ferry Wharf, Brentford, utgjør ankomsten Grand Union-kanalen fra elven Themsen.
Fil:BrentfordLocks.jpg|Slusen ved Brentford.
Fil:GrandUnion Canal 2.JPG|Bro i tre over kanalen ved Northolt.
Fil:Batchworth Lock No 81, Grand Union Canal - geograph.org.uk - 1505248.jpg|Batchworth, sluse nr. 81, Grand Union-kanalen (1977)
Fil:Grand union canal aplsey lock 1.jpg|Sluse ved Apsley
Fil:Grand-Union-Canal-near-Bugbrooke--by-Stephen-McKay.jpg|Kanalen nær Bugbrooke
Fil:Grand-Union-Canal-near-Nether-Heyford-by-Maurice-Pullin.jpg|Kanalen nær Nether Heyford
Fil:Bull's Bridge Junction.jpg|Samløpet Bull's Bridge nær Heston
Fil:Grand Union Canal at the confluence with the River Brent - geograph.org.uk - 1165169.jpg|Grand Union-kanalen nær samløpet med elven Brent.
Fil:Grand Union Canal - Saddington Tunnel - geograph.org.uk - 2300236.jpg|Saddington-tunnelen.
Fil:MK FennyStratford GrandUnionCanal01.JPG|Kanalen i Fenny Stratford


## Se også
* Kanaler i Storbritannia

## Referanser


## Eksterne lenker
* 
* Offisielt nettsted med kart og lignende ressurser
* Grand Union Canal, med kart, bilder og historie
* Del av historien med de konstituerende kanaler som i 1929–32 ble slått sammen for å bli Grand Union-kanalen
Klaviatur

Et **klaviatur** er en eller flere rekker med tangenter eller taster på et musikkinstrument. Et klaviatur blir spilt med hendene (manual) eller føttene (pedal). Det første instrumentet med klaviatur var vannorgelet, som var et viktig instrument i Antikkens Roma.

Alle tangentklaviaturer følger samme system uansett om det er et trekkspill, orgel eller piano. Innenfor en oktav finner man sju hvite og fem svarte tangenter. Intervallet fra en tangent til neste eller forrige utgjør et halvt tonetrinn.

Tasteklaviaturer blir i dag bare brukt på trekkspill, her finnes det flere systemer.  Tidligere ble det brukt forskjellige folkeinstrumenter med tasteklaviatur, som for eksempel nøkkelharpe.

Alle tangentene fra en tone til neste tone i oktaven høyere utgjør til sammen alle trinn i en temperert skala.

I notasjon er logikken følgende: '&#9839;' er en halv tone opp, '&#9837;' en halv tone ned. F&#9839; vil da bli tangenten til høyre for F, altså den første av de tre svarte tangentene. Dette sammenfaller med G&#9837;.

Xylofonen har ikke tangenter, men avlange, klingende trestaver som er plassert i samme mønster som tangenter. Andre slaginstrumenter som vibrafon (metallstaver) eller marimba (trestaver) har lignende utforming.

Klaviaturet blir ofte brukt i pedagogiske sammenhenger, da det er lett å få oversikt med tangentes fargekoder og sammensetning.
Pimlico undergrunnsstasjon

**Pimlico undergrunnsstasjon** er en stasjon i Londons undergrunnsbane. Den ligger i Pimlico i City of Westminster, i kollektivsone 1, og betjener Victoria-linjen.

Stasjonen åpnet 14. september 1972. Den er den eneste på Victoria-linjen som ikke betjener noen annen undergrunnslinje eller jernbanelinje. 

|}
## Eksterne lenker
* Pimlico Underground Station Transport for London (Engelsk)
Pimlico

**Pimlico** er et lite sted innenfor City of Westminster i sentrale London. Det ligger på nordbredden av elven Themsen, sør for Victoria stasjon. Området ligger like ved Belgravia i nord, og adskilt fra dette stedet ved Victoria-stasjonen. Pimlico er kjent for sine hagetorg og hus i Regency-arkitektur. Ved kjernen av Pimlico er dets nettverk av boliggater som planlagt av Thomas Cubitt fra begynnelsen av 1825. Tate Gallery ligger i Millbank, rett ved grensen til Pimlico.

Kjente personer som har bodd her er blant annet politikeren Winston Churchill, designeren Laura Ashley, filosofen Swami Vivekananda, skuespilleren Laurence Olivier, illustratøren og forfatteren Aubrey Beardsley, den første kenyanske president Jomo Kenyatta og piloten Sheila Scott.

## Stedsnavns opprinnelse
Stedsnavnet *Pimlico* er første gang dokumentert i 1626 og opptrer i som *Pimplico* i 1630, og igjen som *Pimlico* på Rocques kart av 1747. Navnet er ganske sikkert fra det velkjente drikkestuen i Hoxton referert til som *Pimlyco* eller *Pimlico* i 1609, og var kjent for sitt øl, ale, også kalt for *Pimlico* og dets eier av samme navn, Ben Pimlico, nevnt så tidlig som 1598. Det var yndet drikkested for teaterfolk. Uten tvil for at det lå tidlige teatre som ble etablert i nærheten. Drikkestuens eksistens er minnet ved en liten gate ved navn Pimlico Walk i Hoxton.  Stedet er også jevnlig referert til i skuespill av Thomas Dekker, Ben Jonson, og andre.

Det har blitt argumentert for at navnet er amerikansk, og således det første sted i England som har fått et amerikansk navn. Det er plausibelt at det har blitt kopiert fra Amerika og kan knyttes til Walter Raleighs avbrutte Roanoke-bosetning på 1580-tallet. Dets sted er i den kulturelle konteksten av den elisabetanske Virginia og jakobinske Nord-London. Det kan være tatt fra det innfødte Pamlico-folket (eller *Pamticough*) i Amerika. Dette opphavelige folket levde ved breddene av elven Pamlico, nær Roanoke-bosetningen til Walter Raleighs Virginia-koloni, og en del kolonister reiste tilbake til England med Drake i 1586, og antagelig tatt navnet med seg.

## Kollektivtransport
Pimlico undergrunnsstasjon er en stasjon fra Victoria, og gir dermed enkel adgang til forskjellige undergrunns- og jernbanelinjer.

## Referanser


## Eksterne lenker
*
Oktav

En **oktav** (eller **ren oktav**) er i musikken intervallet mellom to toner hvor den ene har dobbel så høy frekvens som den andre. En tone på 400&nbsp;Hz ligger én oktav over en tone på 200&nbsp;Hz, mens en tone på 800&nbsp;Hz ligger to oktaver over 200 Hz.

## Etymologi
Navnet kommer av det latinske ordet «octava», som betyr åttende. Dette kommer av at i en diatonisk skala befinner det åttende trinnet seg en oktav over eller under utgangspunktet. I en kromatisk skala utgjør en oktav tolv like store halvtonetrinn.

## Forminsket vs. forstørret oktav

Illustrasjonen til venstre viser en *ren* oktav, men det er viktig å huske på at en oktav ikke alltid er ren. Den øverste tonen kan justeres opp eller ned et halvt trinn, dvs. at det skapes enten en  illustrasjonen *forminsket oktav* (ved senking) eller en *forstørret oktav* (ved heving).

## Tonehøyder
En oktav er det nest enkleste intervallet i musikken. Et utrent øre vil som regel oppfatte de to ulike tonene som den samme. Av denne grunn blir toner i oktavforhold gitt det samme navnet i vestlig musikkteori – tonen oktaven over eller under tonen A heter også A. Dermed kan man naturlig dele inn tonene i avsnitt som hver har et omfang på en oktav, og som er identiske bortsett fra absolutt tonehøyde. Disse avsnittene regnes fra c til h, og har i helmholtznotasjonen som vi bruker i Norge fått følgende navn: Oktaven fra c midt på pianoet og opp til h heter énstrøken oktav. Tilsvarende benevnes tonene énstrøken c til énstrøken h. Disse navnene forkortes etter forskjellige system:

*Subsubkontra- – C3
*Subkontra- – C2
*Kontra- – C1
*Store – C
*Lille – c
*Enstrøken – c1
*Tostrøken – c2
*Trestrøken – c3 
*Firstrøken – c4
*Femstrøken – c5
*Seksstrøken – c6
*Sjutrøken – c7
*Åttestrøken – c8

Et piano går fra subkontra-A til femstrøken c. Orgler kan gå helt ned i subkontra-C.

## Se også
*Skala (musikk)
## Referanser
Vauxhall stasjon

**Vauxhall stasjon** er en jernbane- og undergrunnsstasjon i Vauxhall, London, rett ved Vauxhall Bridge som krysser Themsen. Den ligger på grensen mellom kollektivsone 1 og 2, og regnes med i begge soner.

Jernbanestasjonen er hevet over bakken, og betjener South West Trains' pendlertog fra Waterloo stasjon. Andre tog passerer stasjonen uten å stoppe. 

Undergrunnsstasjonen betjener Victoria-linjen. Den ble åpnet 23. juli 1971. 

Det er også en bussterminal, som åpnet i desember 2004 i tilknytning til stasjonen. Denne har solcellepanel på taket, som forsyner hele terminalen med det den trenger av strøm. 

Morrisseys album *[[Vauxhall and I]]* fra 1994 har navn etter stasjonen.

|}
## Eksterne lenker
* Vauxhall jernbanestasjon National Rail Enquiries (Engelsk)
* Vauxhall Underground Station Transport for London (Engelsk)
Vauxhall (andre betydninger)

**Vauxhall** kan vise til:

*Vauxhall; sted i Lambeth, London
**herunder Vauxhall stasjon
*Vauxhall Motors; et britisk bilmerke
Landvik

**Landvik** er en tidligere kommune i Aust-Agder fylke. Landvik formannskapsdistrikt ble opprettet i 1837 og var egen kommune til 1970. 

1. januar 1883 ble kommunegrensene justert da en del av Birkenes (*Gården "Tolleholmen" - gnr.54 i Landvik - nå gnr.124 i Grimstad*) ble overført til Landvik.

En ny justering av kommunegrensene skjedde 1. januar 1962 da Eide (unntatt Gitmarkgårdene) ble tillagt Landvik. Gitmarkgårdene i Eide ble overført til Lillesand. Samtidig ble gården Salveskjenn/Langemyr overført fra Øyestad kommune, og fikk gårdsnummer 80 i Landvik (nåværende gårdsnummer 150 i Grimstad).

1. januar 1971 ble landkommunene Landvik og Fjære slått sammen med Grimstad til storkommunen som utgjør dagens Grimstad. Landvik kommune hadde 2 430 innbyggere i 1967.

## Galleri

Fil:Tolleholmen.png|Areal (Tolleholmen) overført fra Birkenes til Landvig i 1883.
Fil:Salveskjenn.png|Areal (Salveskjenn) overført fra Øyestad til Landvik i 1962.
Fil:Landvik-krk.jpg|Landvik kirke
Fil:FV33 Øvre Landvik.jpg|Fra Øvre Landvik
Fil:FV31 Reddal.jpg|Reddal


## Eksterne lenker
* Grimstad kommunes hjemmeside
* Landvik (tidligere kommune) - Store norske leksikon
* Landvik kirke
* Historiske arkiver etter Landvik kommune oppbevart på Aust-Agder museum og arkiv
Fjære (Aust-Agder)

**Fjære** er en tidligere kommune i Aust-Agder fylke. Den var selvstendig kommune fra 1846 til 1971.

Fra 1837 til 1846 var Fjære en del av Øyestad formannskapsdistrikt sammen med Froland og Hisøy. 1. januar 1878 ble ca. 450 da. av Fjære overført til Grimstad og 1. januar 1960 ble ytterligere ca. 1250 da. (med 344 innbyggere) overført. 1. januar 1971 ble landkommunene Fjære og Landvik slått sammen med Grimstad til den nåværende Grimstad kommune. I 1967 hadde Fjære kommune 5733 innbyggere.

Fjære kirke, en steinkirke fra middelalderen, var det sentrale midtpunkt i Fjære kommune. Kommunens tettsted var Fevik, mens administrasjonssenteret lå på Vik. 

Naturgeografisk er Fjære preget av at det store raet kommer på land ved Hasseltangen landskapsvernområde. Raet ga fruktbar jord, og mange store gårder allerede i vikingtiden. Bringsverd og Dømmesmoen er to kjente gårder i Fjære. Store deler av Fjære er preget av fjæregranitt.

På Lillenes ved Søm på Fevik ble landets første havebruksskole etablert (Nedenæs Amts Havebrugsskole) i 1880, og på Dømmesmoen var det havebruksskole til for noen år siden. 

I Fjære er det et stort antall arkeologiske kulturminner, bl.a. gravhauger. Mye tyder på at det lå et lite handelssted (kaupang) ved Vikkilen, men arkeologiske spor etter dette er foreløpig ikke påvist. 

## Kjente folk fra Fjære
*Jacob Gundersen, OL-sølv (1908) i bryting

*(Den litterære figuren *[[Terje Vigen]]*)

## Eksterne lenker
* Grimstad kommunes hjemmeside
* Fjære kirke - Store norske leksikon
* Historiske arkiver etter Fjære kommune oppbevart på Aust-Agder museum og arkiv
Pantonal musikk

**Pantonal** er et begrep innen musikk, som først ble brukt av Arnold Schönberg. Betyr *alle [[toneart]]er* (*pan = alle*), og beskriver hans atonale og toneartsfrie stil i årene før han kom fram til sin tolvtonestil 1940-årene.

Det første verket av denne typen er *Das Buch der Hängenden Gärten* som Arnold Schönberg komponerte i 1908 til 1909 til dikt av Stefan George. Musikken mangler sentral tonalitet og søker heller dissonans enn harmoni og har heller ikke tradisjonelle melodiske linjer.

Et av de viktigste verk fra denne perioden i Arnold Schönbergs liv er *Pierrot Lunaire*, opus 21 fra 1912. Det er en syklus av ekspresjonistiske sanger basert på en tysk oversettelse av dikt av den belgisk-franske poeten Albert Griaud. Verket nytter sprechgesang, en melodramatisk talt resitasjon av en kvinnelig vokalist sammen med et lite ensemble på fem musikere. Ensemblet, som vanligvis blir omtalt som «Pierrot ensemble», består av fløyte, som dobler med piccolofløyte, klarinett, som dobler med bassklarinett, fiolin, som dobler med bratsj, cello, vokalist og piano.
Karaitter

**Karaittene** eller **kareerne** er en religiøs jødisk gruppe etablert på 700-tallet i Jerusalem. Karaittene kjennetegnes ved at de forkaster de muntlige tradisjoner (Misjná og Talmúd) som følges innen rabbanittisk jødedom. Navnet karaitter kommer fra *qaraim*, som betyr opplesere, det vil si opplesere av skriften. 

I 2014 var det omkring 30.000 karaitter i Israel og et mindre antall i USA og Øst-Europa.

Karaittene stoler alene på *[[Tanákh]]* som Den hellige skrift. Karaitter er de "som forholder seg til det skrevne" og mente at bare Toraen var gyldig kilde for jødisk lære. Maimonides verk *Mishne Tora* innebar en kritikk av karaittene. De baserer sin lære bare på fortolkning av skriften, i motsetning til tilhengere av rabbinernes lære, som også bruker flere metoder. De tror at den muntlige loven ikke er nevnt i Den hellige skrift og de tror at den motsier, trekker fra og legger til bestemmelser i Den hellige skrift. 

De følger også en noe annen kalender en de fleste jøder når det gjelder å bestemme høytider. Imidlertid bruker også de sabbaten til religiøse sammenkomster. De er også kjent for ofte å bøye seg fullstendig ned når de ber, noe de fleste jøder bare gjør på visse høytidsdager.

Opphavet til sekten kan spores til Anan ben David på 760-tallet eller til Benjamin Nehawendi noen tiår senere. På Krim og andre områder på nordsiden Svartehavet har det vært jødiske samfunn siden rundt år 0. Karaittisk bosetning på Krim er dokumentert siden 1278. Etter Katarina den store erobret Krim på 1700-tallet begynte karaitter å skille seg ut fra andre jødiske grupper og sendte delegasjoner til tsaren for å be om unntak fra anti-jødiske lover. Tsaren var skeptisk til Talmud og ga i 1863 karaittene samme retter som kristne og tatarer på Krim. Det finnes (per 2014) stadig en liten gruppe karaitter på Krim. De bruker russisk eller tyrkisk språk. Karaitter andre steder i Europa brukte tyrkisk i middelalderen og i tidlig moderne tid. I det bysantinske området (før osmansk erobring) brukte karaittene gresk språk. På Balkan kontrollert av Det osmanske riket brukte karaittene gresk og gikk over til tyrkisk rundt år 1800. Etter det russiske rikets ekspansjon gikk karaittene etterhvert over lokal slaviske språk.

På 1300-tallet fikk en storhertaug Vytautas av Litauen en livvakt av karaitter fra Krim. Det lever (per 2006) noen hundre karaitter i Trakai og opprettholder der sin tradisjonelle kultur. Det finnes et eget karaittisk museum i Litauen.

## Referanser
Gentoo

**Gentoo Linux** er et operativsystem, bygget på Linux-kjernen og basert på pakkesystemet Portage. Det er distribuert som fri og åpen kildekode og er beregnet på avanserte brukere. Ulikt andre store distribusjoner kompilerer den alt av programvare fra kildekode under installasjonen, slik at brukeren kan skreddersy operativsystemet og programmene til sin egen datamaskin. Enkelte programmer som Firefox og OpenOffice kan også installeres fra binærpakker.

## Navn
Navnet kommer fra *Gentoo Penguin* som er det engelske navnet på bøylepingvin (latin *Pygoscelis papua*), en liten og rask pingvinart.

## Oppbygning
Gentoo er bygd rundt installerings- og oppdateringssystemet Portage. Man installerer programmer ved å skrive *emerge* etterfulgt av navnet på programmet man skal installere. Portage bruker ikke programpakker som rpm eller deb, men *ebuild*-filer som inneholder instruksjoner for hvor Portage skal laste ned kildekode, hvordan det skal kompileres, samt filavhengigheter. Ved å skrive *emerge world*, oppdateres hele systemet unntatt kjernen. Bortsett fra Portage er ingen ting standard i en Gentoo-installasjon, brukeren må sette det hele sammen selv.

## Installering
Gentoo har foreløpig ikke noe automatisk installeringsprogram, og må installeres ved hjelp av linux. Som en løsning på høna-og-egget-dilemmaet, kan man laste ned Gentoos egen ikke-grafiske LiveCD der man skriver kommandoer i 4 vinduer som styrer programmer, for eksempel partisjonerer disker, skriver tekstdokumenter og kompilerer (ved å skrive *emerge* etterfulgt av pakkenavn). Gentoo er en av distribusjonene med best dokumentasjon; særlig installasjonen er beskrevet ned til hver eneste detalj på flere språk (ikke norsk ennå). CD-en inneholder en ikke-grafisk nettleser, links2, slik at man kan lese dokumentasjonen på CD-en eller på Gentoo sine nettsider, laste ned flere programmer, eller surfe på Internett.

Gentoo tilbyr 3 forskjellige nivåer å installere fra. Nivå 1 inneholder bare det aller nødvendigste for at brukeren skal kunne bygge sitt eget operativsystem. Å installere fra nivå 2 tar kortere tid, men gir færre valgmuligheter. Nivå 3 er gir færrest valgmuligheter, men er kjappest, særlig fordi man kan velge en ferdigkompilert linuxkjerne, genkernel, i stedet for å kompilere den selv.

Per 2015 støtter ikke Gentoo Linux Nivå 1 (Stage 1) og Nivå 2 (Stage 2)-installeringer offisielt og kun «Nivå 3» (Stage 3)-installasjoner ifølge håndboka.

## Galleri

bilde:Portage-oppdatering.png|Portage oppdaterer seg selv. 


## Referanser


## Eksterne lenker
* 
* 
*  Det skandinaviske Gentooforumet
*
Stefan Raab

**Stefan Konrad Raab** (født 1966) er en tysk komiker, musiker og programleder. Han begynte tv-karrieren som programleder for komishowet *Vivasion* i 1993 og ble en kjent person i 1994 etter å ha skrevet hitsingelen «Böörti Böörti Vogts», utkledd som fotballtreneren Berti Vogts. Sangen nådde en fjerdeplass på den tyske singellisten samme år. Fra 1999 til 2015 ledet han kveldsshowet *TV total* på tv-kanalen ProSieben, og han har produsert en rekke andre tv-programmer som *Schlag den Raab* og *Bundesvision Song Contest*. I begynnelsen av 2010-årene ble Raab omtalt som den «mektigste mannen i tysk underholdnings-tv». Siden 2024 har han vært programleder for kringkasteren RTL.

## Eurovision Song Contest
Raab er kjent for sin tilbakevendende rolle som produsent, låtskriver og utøver i den tyske finalen i forkant av Eurovision Song Contest. Han vant som låtskriver i 1998 og som låtskriver og artist med sangen «Wadde Hadde Dudde Da?» i 2000. Raab fikk 96 poeng og endte på en femteplass i Eurovision Song Contest 2000. Han var også initiativtaker til den tyske finalen *Unser Star für Oslo* (Vår stjerne til Oslo), der Lena Meyer-Landrut vant med sangen «Satellite». Sangen vant til slutt Eurovision Song Contest samme år i Bærum. I 2004, 2010, 2011, 2012 i 2025 ledet han den tyske innledende runden.

Han var programleder for Eurovision Song Contest 2011 i Düsseldorf sammen med Anke Engelke og Judith Rakers.

## Referanser


## Eksterne lenker
* 
* 
* 
*
Roland Koch

:*Se også [[Roland Koch (forfatter)]]*
 
**Roland Koch** (født 1958) er en tysk konservativ politiker (CDU). Fra 7. april 1999 til 31. august 2010 var han statsminister i Hessen.

Etter Abitur og verneplikt studerte han jus, som han avsluttet i 1981 med den første og i 1985 med den andre juridiske statsekamen, hvoretter han var virksom som advokat.

I 1987 ble han medlem av den hessiske landdagen, og 1993 formann for CDUs landdagsfraksjon. Han hørte i begynnelsen av sin politiske karrière til de «ville unge» i partiet, som var kritiske til Helmut Kohls patriarkalske lederstil. Han regnes som en glimrende retoriker, men beskyldes av kritikere for å være populistisk.

Han er sønn av CDU-politikeren Karl-Heinz Koch, som var hessisk justisminister 1987-1991.

29. oktober 2010 ble det offentliggjort at Koch skal bli administrerende direktør i konsernet Bilfinger Berger. Han skal overta stillingen i juli 2011.

## Referanser


## Eksterne lenker
*
Det tyske rettssystemet

Det **tyske rettssystemet** er som flere av de kontinaleuropeiske rettssystemer preget av romerretten. Fra 1200-tallet til 1500-tallet begynte denne å importeres fra Nord-Italia. Romerretten ble delvis sidestilt med, og delvis erstattet tradisjonell germansk rett. Romerretten var gjeldende rett i Tyskland frem til 1901, og preger dagens rett gjennom den systematiske rettsutvikling som fant sted på 1800-tallet.

## Se også
* Ordentliche Gerichtsbarkeit
* Tysklands politiske system
De lege lata

***De lege lata*** er latin og betyr i juridisk kontekst «etter gjeldende rett». Begrepet benyttes for å angrense gjeldende rett fra rett som ikke gjelder lenger eller rett som ennå ikke gjelder (f.eks. der et lovforslag er under behandling og ennå ikke vedtatt).

Motstykket er begrepet *[[de lege ferenda]]*, hvordan retten *burde* være.

## Kilder
* Juridisk leksikon 2. utgave J. Grundt Tanum forlag 1966
De lege ferenda

***De lege ferenda*** er latin og betyr i juridisk kontekst omtrent «hva retten burde være». Begrepet benyttes til å avgrense rettspolitikk fra rettsdogmatikk, gjeldende rett (*[[de lege lata]]*).

## Kilder
Juridisk leksikon 2. utgave J. Grundt Tanum forlag 1966

## Se også
*De sententia ferenda
Carsten Smith

**Carsten Smith** (født 1932) er en norsk jurist som var høyesterettsjustitiarius 1991–2002.  

## Bakgrunn
Han har artium fra Oslo katedralskole og ble cand.jur. i 1956 og senere professor i rettsvitenskap ved Universitetet i Oslo (UiO). Han var dekan ved Det juridiske fakultet ved (UiO) fra 1977 til 1979 og er æresdoktor ved flere universiteter i Norden, USA og Sør-Korea.

## Virke
Smith har ledet flere offentlige utvalg og utredninger, blant annet Samerettsutvalget (1980) og Kystfiskeutvalget for Finnmark (2006). Han har også skrevet flere bøker i privatrett, offentlig rett og folkerett.

I sin tid som høyesterettsjustitiarius vektla han at Høyesterett ikke bare skulle avgjøre de konkrete sakene den fikk til pådømmelse, men at den også skulle ha en rettsskapende funksjon.

Han var i 1960-årene dommer i spørreprogrammet *[[Kvitt eller dobbelt]]* på NRK. Senere var også hans kone Lucy Smith (1934-2013), som var professor i juss ved Universitetet i Oslo, dommer i samme program. Paret har tre døtre, som alle er jurister, herunder datteren Merete Smith som fra 2006 til 2010 også var dommer i *Kvitt eller dobbelt*.

## Utmerkelser
Han er tildelt en rekke ordener og utmerkelser som Fritt Ords honnør (1985), Den nordiske juristpris og Rettssikkerhetsprisen. Han ble i 1988 hedret med Fridtjof Nansens belønning for fremragende forskning.

Carsten Smith er tildelt Storkors av St. Olavs Orden (2003). Han er også storkorskommandør av den svenske Nordstjerneordenen (2001), kommandør av Den islandske falkeorden og av Finlands hvite roses orden. 

Smith ble i 1966 innvalgt som medlem av Det Norske Videnskaps-Akademi. I 1988 var han formann i den historisk-filosofiske klasse, og i 1991 var han akademiets preses. Smith ble i 1985 medlem av det finske vitenskapsakademi og i 1991 av European Academy of Arts, Sciences and Humanities.

## Referanser


## Eksterne lenker
* 
* 
*
Brixton

**Brixton** er et sted i distriktet Lambeth i det sørlige London. Det er det jamaicanske samfunnet i Londons «hovedstad», og kalles ofte *the Soul of Black Britain*. Windrush Square, mellom Lambeth rådhus og Tate Library, ble anlagt for å feire femtiårsjubileet for det moderne britiske afro-karibiske samfunnets ankomst på skipet «Empire Windrush». Stedet har et aktivt uteliv, med mange klubber og hyppige konserter. Brixton er delt med to postkoder: SW2 (deler postkode med Brixton Hill og Tulse Hill) og SW9 (deler postkode med Stockwell og deler av Clapham). Området er identifisert i London-planen som ett av 35 betydelige sentrer i Stor-London.

Sentrum i Brixton er markedet, som hver dag selger frukt og grønt fra hele verden. Eddie Grants sang «Electric Avenue» fra 1983 viser til en del av dette markedet, som kalles Electric Avenue fordi gaten i 1888 var den første gaten i Storbritannia som fikk elektrisk belysning. The Clash har også bidratt til bydelens berømmelse med sangen «Guns of Brixton». En vindmølle fra 1816 er bevart, sammen med noen hus i nærheten bygd kort tid etter møllen. 

I henhold til folketellingen av 2011 har området en befolkning på 78 536 innbyggere.

## Historie

Brixtonopptøyene refererer til raseopptøyer i april 1981 og september 1985. Begge ganger startet opptøyene etter at unge, svarte menn hadde bygd opp frustrasjoner og sinne over diskriminering. Spesielt ble det reagert på at politiet stadig stoppet og ransaket tilfeldige personer, noe man normalt ikke kan gjøre uten skjellig grunn i Storbritannia. 

Etter opptøyene i 1981 utnevnte regjeringen en kommisjon for å granske forholdene, men dette forhindret ikke nye opptøyer i 1985. Etter disse ble det satt i gang en lang rekke tiltak for å bedre forholdene i Brixton. I 1990-årene har det flere ganger vært tilløp til uro, spesielt i forbindelse med flere tilfeller hvor unge, svarte menn har dødd i politiets varetekt. 

Nelson Mandela besøkte Brixton under sitt statsbesøk i Storbritannia i 1996.

I 1999 sprengte nynazisten David Copeland en bombe i Brixton. 39 mennesker ble skadet. 

## Kollektivtransport

I tillegg til en rekke busslinjer går det tog fra Brixton stasjon og undergrunnsbane fra Brixton undergrunnsstasjon.

## Kjente personer

Tidligere statsminister John Major bodde i deler av sin barndom i en liten leilighet ved Coldharbour Lane. Han startet sin politiske karriere i bydelsrådet for Lambeth.

David Bowie ble født i Stansfield Road. Noen av medlemmene i rockebandet The Clash har også sitt opphav i denne bydelen.

## Referanser


## Eksterne lenker

* London Borough of Lambeth's Draft Brixton Conservation Area Statement
Bergen auf Rügen

**Bergen auf Rügen** er den viktigste byen på Rügen i den tyske delstaten Mecklenburg-Vorpommern. Den er fylkeshovedstad i Landkreis Vorpommern-Rügen, som omfatter hele Rügen-øya. Byen tilhørte Sverige som del av Svensk Pommern mellom 1648 og 1814.

## Bilder

File:Bergen Markt 2.jpg|Byens eldste fagverkshus fra 1538 
File:Rügen asv2022-08 img15 Bergen Bahnhof.jpg|Jernbanestasjonen
File:Bergen-auf-ruegen-marienkirche thfr.jpg|Mariakirken
File:Bergen-auf-ruegen-rugard-turm thfr.jpg|Tårnet Rugardturm


## Eksterne lenker
*
Hornnes

**Hornnes** er en tidligere kommune i Aust-Agder. Før sammenslåingen med Evje var ikke Hornnes en del av Setesdal. Hornnes ble selvstendig kommune 1. januar 1886 da det tidligere Hornnes og Iveland formannskapsdistrikt ble delt i to enheter: Hornnes og Iveland kommuner.

1. januar 1960 ble Hornnes og Evje kommuner slått sammen til en enhet med navnet Evje og Hornnes kommune.

1. januar 1986 ble gårdsnummer 125, Lislevand i Birkenes, tillagt Evje og Hornnes kommue.

## Severdigheter
Hornnes stasjon på den nå nedlagte Setesdalsbanen er tegnet av arkitekt Paul Due og ble oppført i 1895. Stasjonbygningen, privetbygningen og restene av stasjonhagen ble fredet i 2002.

Hornnes kirke er en laftebygd, 8-kantet kirke med plass til 300. Den er bygd i 1828. Hornnes er dokumentert som kirkested tilbake til 1327. I tienderegnskapene i Roma er kirken omskrevet som «Ornes i Odralen provincis».

I Hornnes ligger Mineralparken (tidl. Setesdal Mineralpark) som har en 1&nbsp;100m² utstillingshall innsprengt i fjellet med mineraler og bergarter. På uteområdet finnes det en rekke aktiviteter for barn.

Fjelltoppen «Masi» er et utsiktspunkt over Hornnes, og et populært turmål for lokalbefolkningen.

## Eksterne lenker
 Historiske arkiver etter Hornnes kommune oppbevart på Aust-Agder museum og arkiv
* «Hornnes» på ''Setesdalswiki''
Harrow (distrikt)

**Harrow** er en bydel i den nordvestlige delen av det ytre London. Den grenser mot Hertfordshire i nord og mot Londondistriktene Hillingdon i vest, Ealing i sør, Brent i sørøst og Barnet i øst.
Distriktet ble opprettet i 1965, fra kretsen Harrow i Middlesex. 

## Steder i Harrow

* Belmont
* Canons Park
* Harrow
* Harrow on the Hill
* Harrow Weald
* Hatch End
* Headstone
* Kenton
* North Harrow
* Pinner
* Pinner Green
* Queensbury
* Rayners Lane
* Roxeth
* South Harrow
* Stanmore
* Wealdstone
* West Harrow

## Eksterne lenker
* 
* Harrow Borough Council
Hillingdon (distrikt)

**Hillingdon** er Londons vestligste bydel. Den ble opprettet i 1965 ved at kretsene Uxbridge, Hayes and Harlington, Ruislip-Northwood og Yiewsley and West Drayton i Middlesex ble slått sammen.

Brunel University og London Heathrow Airport ligger i bydelen.

## Steder i Hillingdon

* Cowley
* Eastcote
* Eastcote Village
* Hatton
* Harlington
* Hayes
* Hayes End
* Hayes Town
* Harefield
* Harmondsworth
* Hillingdon
* Ickenham
* Longford
* Newyears Green
* North Hillingdon
* Northwood
* Northwood Hills
* Ruislip
* Ruislip Common
* Ruislip Gardens
* Ruislip Manor
* Sipson
* South Harefield
* South Ruislip
* Uxbridge
* West Drayton
* Yeading
* Yiewsley

## Eksterne lenker
*
Greenwich Park

**Greenwich Park** er en av de kongelige parkene i London, beliggende på en bakketopp i Greenwich, med utsikt utover Themsen til Docklands og City of London. Parken  dekker 73 hektar og rommer diverse historiske bygninger.

Det nasjonale maritime museum og villaen Queen's House ligger rett nord, mens Royal Greenwich Observatory ligger i hjertet av parken, på toppen av bakketoppen. Ved parkens vestlige kant ligger oppsynsmannens hus, med utsikt mot den tilgrensende lyngmoen Blackheath.

Nullmeridianen går tvers igjennom parken.

Det har vært bosettinger i området siden romerske tider, men Greenwich har alltid vært assosiert med det kongelige. Landområdet ble arvet av hertugen av Gloucester, bror til Henrik V, i 1427, og var fødested til Henrik VIII, som anbrakte rådyr i parken. Tidlig på 1600-tallet ble parken anlagt i fransk stil med mange plantede trær, hvorav noen står den dag idag. James I donerte parken til sin gemalinne Anne, som gav Inigo Jones i oppdrag å tegne en villa som fikk navnet Queen's House.

I dag inngår Greenwich Park i et verdensarvsted.

## Eksterne lenker
*
Bolsøy

**Bolsøy** er et tidligere herred i Romsdal i Møre og Romsdal. Herredet ble 1. januar 1964 innlemmet i Molde kommune sammen med deler av Veøy samt Mordal krets i Nord-Aukra herred. Bolsøy omfattet områdene nord for Fannefjorden og Moldefjorden, bortsett fra Molde bykommune, som den omsluttet, samt halvøya mellom Fannefjorden og Langfjorden, i tillegg til Bolsøya og en del mindre øyer i Romsdalsfjorden. Ved sammenslåingen hadde kommunen 7&nbsp;996 innbyggere.

## Historie
Fra ca. 1660 til 1838 het tinglaget *Fanne*, som kom av den gamle inndelingen *Fanne [[åtting]]*. Bolsøy er fremdeles navnet på prestegjeldet, som ble utskilt fra Veøy ved kongelig resolusjon av 18. november 1740.

## Se også
* Liste over Bolsøys ordførere
* Liste over tidligere norske kommuner

## Referanser


## Eksterne lenker
*Historiske arkiv etter Bolsøy kommune på Arkivportalen
Hyde Park

**Hyde Park** kan vise til:

* Hyde Park (London), kongelig park i London, beliggende i City of Westminster.
* Hyde Park (New York), by som ligger i staten New York i USA.
* Hyde Park (Sydney), stor park i Sydney i New South Wales i Australia.
Bolsøya

**Bolsøya** er ei øy i Molde kommune i Møre og Romsdal. Øya ligger sør for Fannefjorden i Romsdalsfjorden og har et areal på 5,2 km² og 274 innbyggere per 1. januar 2004. En del av Bolsøya heter Fårøya, noe som sannsynligvis skyldes at de to delene på den tiden navnene ble gitt - tidlig i middelalderen - har vært adskilt på grunn av høyere vannstand. Høyeste punkt er 69,5 moh. og ligger på Fårøya.

Fylkesvei 64 mellom Molde og Åndalsnes krysser øya, som er forbundet med fastlandet gjennom Fannefjordtunnelen mot Molde og Bolsøybrua mot Skålahalvøya. Veien er bompengefinansiert og ble nedbetalt sommeren 2005.

Landets høyeste bautastein, Trollpila, står ved kirkegården på Bolsøya. Kirken ble imidlertid revet i 1907.

## Litteratur
*

## Referanser
Southwark (distrikt)

**Southwark** er en bydel i London. Den ligger på sørsiden av Themsen, og grenser mot City of London og Tower Hamlets mot nord, og Lambeth og Lewisham i sør. 

Navnet oppsto som navn på et område rett sør for London Bridge. Det har vært bebodd siden romersk tid, og fikk navnet i det 9. århundre. 

Distriktet ble opprettet i 1965 ved at kretsene Southwark, Camberwell og Bermondsey ble slått sammen.

Det ligger to katedraler i Southwark: Den anglikanske Southwark-katedralen og den katolske St. Georgs katedral.

## Steder i Southwark

* Bankside
* Bermondsey
* Camberwell
* Dulwich
* East Dulwich
* Elephant and Castle
* Herne Hill øst for Herne Hill stasjon
* Newington
* Nunhead
* Peckham
* Rotherhithe
* Southwark (gjerne kalt *The Borough*)
* Surrey Quays
* Walworth
* West Dulwich

## Kollektivtransport

### Jernbanestasjoner

* Denmark Hill 
* East Dulwich
* Elephant and Castle
* London Bridge
* North Dulwich
* Nunhead
* Peckham Rye
* Queens Road Peckham

### Undergrunnsstasjoner

* Bermondsey 
* Borough
* Canada Water
* Elephant and Castle
* London Bridge
* Rotherhithe
* Southwark
* Surrey Quays

### Teaterbygninger

* Globe Theatre
* Old Vic

## Eksterne lenker
* 
* Southwark Borough Council
Havering (distrikt)

**Havering** er en bydel i det østlige London. Den grenser mot Themsen og bydelen Bexley i sør, Redbridge og Barking and Dagenham i vest, Essex i nord og Thurrock i øst. Mot øst markerer M25 grensen nesten hele veien, med unntatt av North Ockendon som ligger på utsiden av ringveien. 

Distriktet ble opprettet i 1965 ved at kretsen Romford og distriktet Hornchurch ble slått sammen og overført til Stor-London fra Essex. 

I løpet av det 20. århundre ble Havering et populært boligområde på grunn av gode forbindelser med det sentrale London via tog og undergrunnsbanen. 

Store deler av distriktet består av parker, og omkring halvparten er definert som beskyttet naturområde. 

I Romford ligger det historiske Havering Museum. 

## Steder i Havering

* Ardleigh Green
* Chase Cross
* Collier Row
* Elm Park
* Emerson Park
* Gidea Park
* Harold Hill
* Harold Wood
* Havering-atte-Bower
* Hornchurch
* North Ockendon
* Rainham
* Romford
* Rush Green
* Upminster
* Wennington

## Eksterne lenker
*
Waltham Forest

**Waltham Forest** er en bydel i den nordlige delen av det ytre London. Den ble opprettet i 1965 ved at kretsene Chingford, Leyton og Walthamstow i Essex ble slått sammen og overført til Stor-London.

Distriktet er ett av fem i London som vil være vertskap for Sommer-OL 2012.

## Steder i Waltham Forest

* Chingford
* Chingford Hatch
* Friday Hill
* Hale End
* Higham Hill
* Highams Park
* Leyton
* Leytonstone
* South Chingford
* Upper Walthamstow
* Walthamstow

## Eksterne lenker
*
Wandsworth (distrikt)

**Wandsworth** er en bydel i det sørvestlige London. Den ble opprettet i 1965 ved at kretsene Battersea og deler av Wandsworth ble slått sammen. Clapham og det meste av Streatham tilhørte den gamle kretsen Wandsworth, men ble lagt til Lambeth.

## Steder i Wandsworth

* Balham
* Battersea
* Earlsfield
* Furzedown
* Nine Elms
* Putney
* Putney Heath
* Putney Vale
* Roehampton
* Southfields
* Streatham Park
* Tooting
* Wandsworth

## Eksterne lenker
*
Universitetet i Leipzig

**Universitetet i Leipzig** er et av de eldste universiteter i Europa, grunnlagt i 1415 av Fredrik I av Sachsen og broren William II, av Meissen. Det hadde opprinnelig fire fakulteter, og har idag 14 fakulteter med tilsammen 31 021 studenter (2004). Det medisinske fakultutet, som er over 600 år gammel, er et av de mest velrenommerte. Det er det nest største universitetet i Sachsen.

Historisk ble personer tilknyttet universitetet inndelt i forskjellige «nasjoner» etter deres herkomst: Den meissiske, den saksiske, den bayerske og den polske. Den store norske matematiker Sophus Lie var professor ved universitetet i Leipzig.

I DDR-perioden 1949-89 het universitetet *Karl-Marx-Universität*.

## Fakulteter
* Det teologiske fakultet (*Theologische Fakultät*)
* Det juridiske fakultet (*Juristenfakultät*)
* Fakultet for historie, kunst og orientalske studier (*Fakultät für Geschichte, Kunst- und Orientwissenschaften*)
* Det filologiske fakultet (*Philologische Fakultät*)
* Fakultet for utdanningsvitenskap (*Erziehungswissenschaftliche Fakultät*)
* Fakultet for samfunnsvitenskap og filosofi (*Fakultät für Sozialwissenschaften und Philosophie*)
* Fakultet for økonomi (*Wirtschaftswissenschaftliche Fakultät*)
* Fakultet for idrettsvitenskap (*Sportwissenschaftliche Fakultät*)
* Det medisinske fakultet (*Medizinische Fakultät*)
* Fakultet for matematikk og informatikk (*Fakultät für Mathematik und Informatik*)
* Fakultet for biovitenskap, farmasi og psykologi (*Fakultät für Biowissenschaften, Pharmazie und Psychologie*)
* Fakultet for fysikk og geovitenskap (*Fakultät für Physik und Geowissenschaften*)
* Fakultet for kjemi og mineralogi (*Fakultät für Chemie und Mineralogie*)
* Det veterinærmedisinske fakultet (*Veterinärmedizinische Fakultät*)

## Referanser


## Eksterne lenker
* 
* Radio Mephisto
* Chronik
Den russiske frigjøringsarméen

**Den russiske frigjøringsarméen** (russisk *Русская освободительная армия – РОА*, *Russkaja oswoboditel'naja armija – ROA*) var en frivillig russisk armé som kjempet på tysk side mot Stalin under annen verdenskrig. Den ble ledet av den russiske generalen Andrej Andrejevitsj Vlassov, som ønsket å forene alle russere i kampen mot stalinismen og Sovjetunionen. Til de frivillige hørte russiske emigranter (deriblant veteraner fra de hvite (antikommunistiske) styrkene under den russiske borgerkrigen), krigsfanger og østarbeidere.

Et stort antall eksilrussere og tidligere sovjetiske statsborgere var innrullert i de tyske styrkene; antallet er estimert til rundt 1 million. Den russiske frigjøringsarméen som egen armé ble først en realitet mot slutten av krigen etter intens lobbyvirksomhet fra Vlassov og hans allierte.

Etter krigen ble de russiske soldatene og Vlassov og hans generaler folkerettsstridig utlevert av amerikanerne til Sovjetunionen, hvor Vlassov og ni generaler ble henrettet 1. august 1946. De øvrige russiske soldatene ble sendt i slaveleirer i Sibir. Deres videre skjebne er ikke kjent. I kontrast ga Liechtenstein asyl til rundt fem hundre soldater fra Den russiske frigjøringsarméen som siden fikk opphold i Argentina.

## Distinksjoner 1942-1945

Kilde:

## Referanser


## Litteratur

*Joachim Hoffmann: *Die Tragödie der Russischen Befreiungsarmee 1944/45: Wlassow gegen Stalin*, Herbig, München 2003, ISBN 3-7766-2330-6
*Matthias Schröder: *Deutschbaltische SS-Führer und Andrej Vlasov 1942 – 1945: "Russland kann nur von Russen besiegt werden"; Erhard Kroeger, Friedrich Buchardt und die "Russische Befreiungsarmee"*. Schöningh, Paderborn 2001, ISBN 3-506-77520-0
*Vjaceslav Pavlovic Artem'ev: *Pervaja divizija ROA*. Antario, London 1974
*S. Drobjazko, Chudoznik A. Karascuk: *Vtoraja mirovaja vojna: 1939 – 1945; Russkaja Osvoboditel'naja Armija*. Ast, Moskva 1998, ISBN 5-237-00585-3
*K. M. Aleksandrov: *Oficerskij korpus armii general-lejtenanta A. A. Vlasova 1944 – 1945*. Russko-Baltijskij Informacionnyj Centr Blic, Sankt-Peterburg 2001, ISBN 5-86789-096-1
*K. M. Aleksandrov: *Protiv Stalina: vlasovcy i vostocnye dobrovol'cy vo Vtoroj mirovoj vojne; sbornik statej i materialov*. Juventa, Sankt-Peterburg 2003
**Materialy po istorii Russkogo Osvoboditel'nogo Dvizenija: 1941 – 1945 gg*. Graal', Moskva 1997-

## Se også
*Komiteen for frigjøring av folkene i Russland

## Eksterne lenker

* Gedenkkreuz und Gedenksteine für die Wlassow-Armee auf dem Prager Friedhof Olsany II
Hounslow (distrikt)

**Hounslow** er en bydel i den vestlige delen av det ytre London. Den ble opprettet i 1965 ved at distriktene Brentford and Chiswick, Feltham og Heston and Isleworth i Middlesex ble slått sammen. 

## Steder i Hounslow

* Brentford
* Chiswick, Cranford
* East Bedfont
* Feltham
* Grove Park, Gunnersbury
* Hanworth, Hatton, Heston, Hounslow, Hounslow West
* Isleworth
* Lampton, Lower Feltham
* North Hyde
* Osterley
* Spring Grove
* Woodlands

## Eksterne lenker
* 
* Hounslow Borough Council
Romsdalshalvøya

**Romsdalshalvøya** er ei halvøy på 1560 km² i Møre og Romsdal fylke. Halvøya er en del av Romsdal og Nordmøre og er avgrenset &ndash; fra innerst i Romsdal, ut til havet, til innerst på Nordmøre &ndash; av Eresfjorden (mot vest), Langfjorden (mot sør), Romsdalsfjorden (mot sør), Julsundet (mot vest), Hustadvika (mot nord), Kornstadfjorden (mot øst), Kvernesfjorden (mot nord), Batnfjorden (mot nord), Tingvollfjorden (mot øst) og Sunndalsfjorden (mot øst). 

Halvøya omfatter mesteparten av Molde og Gjemnes kommuner, samt hele Hustadvika kommune og fastlandsdelen av Aukra kommune. Den grenser i sørøst mot Sunndal kommune. Byen Molde er det største tettstedet.

Det bor omtrent 43&nbsp;000 mennesker på halvøyen, på øyene utenfor bor ytterligere omtrent 5&nbsp;000 mennesker.

## Referanser
Trond Iversen

**Trond Iversen** (født 22. mars 1976 i Drammen) er en norsk langrennsløper som representerer Mjøndalen IF.

Han vant verdenscupen i sprint i sesongen 2001/02 og han ble nummer tre i sesongen 2004/05. Per november 2007 har Trond Iversen to individuelle seire i verdenscupen, begge i sprintrenn:

## Referanser


## Eksterne lenker
*
Kristen Skjeldal

**Kristen Skjeldal** (født 1967) er en norsk langrennskiløper som representerer Bulken IL på Voss.

## Biografi

Skjeldal er olympisk mester i stafett 1992 og 2002. I 2002 tok han bronse på 30&nbsp;km fristil bak to østerrikere. Han deltok også på 30&nbsp;km under OL på Lillehammer i 1994. Skjeldal har vunnet 11 individuelle NM-titler, derav seks på 50&nbsp;km. Ingen har flere 5-milstitler enn han. Opprinnelig var Skjeldal best i fristil, men etter hvert ble han jevngod i de to stilartene. Han mesteskapsdebuterte under ski-VM i 1991.

Skjeldal ga seg som toppløper etter sesongen 2006. Skjeldal har imidlertid deltatt i nasjonale og internasjonale renn også etter dette, med tildels god resultater, bl.a. en seier i Scandinavisk cup, en fjerde og en sjetteplass i NM 2008.

Inspirert av Tour de Ski tok Skjeldal i 2007 initiativ til motbakkeløpet Horgi opp – fra Bavallen til Lønahorgi på Voss. Skjeldal vant selv det første løpet, mens unge Therese Johaug vant kvinneklassen.

I 2006 utga broren Gudmund Skjeldal en biografi om Skjeldal, kalt *Den siste langrennaren*.

## Meritter
* OL-gull; 4 x 10&nbsp;km stafett, Albertville 1992
* OL-gull; 4 x 10&nbsp;km stafett, Salt Lake 2002
* OL-bronse; 30&nbsp;km fristil, fellesstart, Salt Lake 2002 
* Elleve individuelle NM-gull

## Verdenscupseire

*
* 2.-plass  World Cup; 50&nbsp;km fristil, Holmenkollen 2002
* 2.-plass  World Cup; 20&nbsp;km jaktstart, Falun 2002
* Seks tredjeplasser i forskjellige World Cup renn
* fjerdeplass sammenlagt i World Cup 2001/2002

## Medaljer i norske mesterskap

## Referanser


## Eksterne lenker
* 
* 
* 
*   Forlaget Samlagets egen side om biografien
Jan Egil Andresen

**Jan Egil Andresen** (født 25. september 1978 i Mo i Rana, bor nå i Elverum) er en norsk langrennsløper som representerer Hamar Skiklubb. Han gikk tidligere for Nesna Idrettslag. Tatt ut på Team Cresco allround landslaget i 2005. Beste nasjonale resultat er sølvmedalje på 15 km fri teknikk i NM 2005, beste internasjonale resultat er 4.-plass 15 km fri teknikk i Word Cup i Nové Město 15. januar 2005.

Han tok videregående utdanning på Norges Toppidrettsgymnas i Lillehammer.

## Referanser


## Eksterne lenker
*
Hyde Park (Sydney)

**Hyde Park** er en stor park i Sydney, New South Wales, Australia, oppkalt etter den originale Hyde Park i London. Parken grenser til Sydneys forretningsstrøk i vest, St. Marys katedral i øst, New South Wales høyesterett i nord og ANZAC-minnesmerket i syd.

Hovedattraksjonen i Hyde Park er den majestetiske Archibald-fontenen, allment ansett som Australias fineste offentlige fontene. Ved parkens sydlige ende ligger Museum jernbanestasjon, som tar sitt navn fra Australian Museum, og ved den nordlige utgang ligger St. James jernbanestasjon. Blant andre kjennemerker i parken er en statue av James Cook, monumentet Emden Gun og planteanlegget Sandringham Gardens.

Parken har tidligere vært benyttet som militær treningsleir, cricketbane og veddeløpsbane, men er idag et populært friområde for de som arbeider i Sydneys forretningsstrøk
Speakers’ Corner

**Speakers' Corner** er en plass i det nordøstre hjørnet av Hyde Park i London, i nærheten av Marble Arch og Tyburn. Plassen er tradisjonelt et sted for taler og debatt, spesielt på søndags morgen. Den erstattet et tidligere sted lengre inn i parken, kjent som *Reformer's Tree*.

Selv om de fleste faste talerne er ukjente og ofte eksentriske, har også kjente personer som Karl Marx, Lenin, Abdur Raheem Green og George Orwell talt fra Speakers' Corner. Nå og da har kandidater fra de store politiske partiene benyttet Speakers' Corner i valgkamp.

Speakers' Corner er et fremstående eksempel på ytringsfrihet, da hvem som helst kan møte opp uanmeldt og tale om et hvilket som helst emne, skjønt man må påregne at folk med motstridende meninger kommer med tilrop. De fleste av talerne er der hver søndag med innøvde taler, men det er også de faste bråkmakerne, som forsøker å latterliggjøre de svakere talerne.

Den nærmeste undergrunnsstasjonen er Marble Arch.
Tore Ruud Hofstad

**Tore Ruud Hofstad** (født 9. august 1979) er en norsk tidligere langrennsløper som representerte Lillehammer Skiklub.

Under VM 2003 i Val di Fiemme var han med på det norske laget som tok gull på stafetten, og han fikk i tillegg sølvmedalje i jaktstarten. 

I Oberstdorf to år senere, under VM 2005, var han igjen med på å vinne gull på 4 x 10 km stafett. Han vant også gull i sprintstafetten sammen med makkeren Tor-Arne Hetland. I tillegg fikk Hofstad en individuell bronsemedalje på 15 km fristil. 

Han vant sin første individuelle verdenscupseier 27. november 2005 i Kuusamo, Finland.

I  NM 2004 var Hofstad med på å vinne en jevn stafett for Lillehammer Skiklub, hvor han vant over Tor-Arne Hetland i spurten.

Han var ansett som Norges ankermann i mesterskapsstafetter, helt fram til 2007 da Petter Northug tok over rollen.

## Verdenscupseire

## Referanser


## Eksterne lenker
*
Espen Harald Bjerke

**Espen Harald Bjerke** (født 12. april 1980) er en norsk langrennsløper som representerer Lillehammer Skiklub.

Bjerke deltok i sitt første juniorverdensmesterskap i 1999 hvor han kom på 13.-plass. Han debuterte i verdenscupen i 2001 med en 20.-plass. Beste plassering i verdenscup er (per 2007)  en fjerdeplass fra 2005.

## Eksterne lenker
* 
* "Team Vraka" (Aftenposten, 2006)